**АННОТАЦИЯ**

**К РАБОЧЕЙ ПРОГРАММЕ ПО РОДНОМУ ЯЗЫКУ (КОМИ – ПЕРМЯЦКОМУ)**

Начальнöй школаын коми-пермяцкöй кыв велöтöмлöн доныс ыджыт и колана. Сы отсöтöн челядь пондöтчöны тöдсасьны асгöгöрся оланöн. Мам кыв отсалö челядьлö вежöртны роч кыв, а медбöрын – иностраннöй кыв. Мам кыв отсалö зорамны велöтчисьлö быд ладорсянь.

 Начальнöй школаын коми-пермяцкöй кылын общöй могöн лоö младшöй велöтчиссезлiсь медодзза кужаннэз да навыккез гижöмын да лыддьöтöмын зорöтöм.

Эта могыс лоас судзöтöм, если уджыс пондас нуöтсьыны коммуникативнöй принцип сьöртi. Коммуникативнöй принциплö öння кадö сетсьö медодзза места, сiдз кыдз мöдiк методическöй принциппез реализуйтчöны сыкöт. Практическöй направленность велöтöмын сетö компетентностнöй подход, кöда формируйтö велöтчиссезлiсь 1-4 классэзiсь коммуникативнöй, языковöй, лингвистическöй да культуроведческöй компетенцияэз.

Начальнöй школаын велöтöмын **моггез:**

- тöдны коми-пермяцкöй кыв сы понда, медбы сёрнитны эта кыв вылын и одзлань тöдсöтны сыкöт;

- сетны представленнёэз лексика, фонетика, морфология да синтаксис йылiсь;

- зорöтны челядьлiсь сёрни, чужанiн дынö радейтöм, отирлöн история да культура дынö пыдын интерес, вöр-ва радейтöм;

- кужны кывзыны, баитны, лыддьöтны да гижны коми-пермяцкöй кыв вылын.

**Предметлöн учебнöй планын места.**

Коми-пермяцкöй кыв сьöртi 4 классын сетчö 34 час (неделяын 1 час, 34 учебнöй неделя).

**Планируемöй результаттэз.**

**Личностнöй УУД:**

- формируйтны чувствоэз асланыс чужан местаö да асланыс Родина дынö;

- осознаннё аслас этническöй да национальнöй принадлежность дынö;

- формируйтны быдса и сознательнöй видзöтöм мир вылö, кöда вермö лоны вöр-ваын, отирлöн культураын;

- зорöтны ответственность асланыс поступоккез понда;

- воспитывайтны моральнöй да эстетическöй ладорсянь, зорöтны любознательность;

- сетны челядьлö понятие, что нія öні «велöтчиссез», колö тöдны правилоэз велöтчиссезлісь;

- вежöртны велöтчан моггез и кужны нійö керны;

- радейтны чужанін да мам кыв, нійö донтöм, отирлöн вужжез да культура дынö пыдын интерес;

- воспитывайтны велöтчиссезлісь здоровöй олан и бережнöй отношеннё материальнöй да духовнöй ценосттез дынö.

**Метапредметнöй результаттэз:**

**Регулятивнöй УУД:**

- кужны примитны да сувтöтны моггез да кошшыны методдэз;

- велöтны планируйтны, контролируйтны да донтны ассиныс велöтчан уджсö;

- кужöмöн используйтны отсасян пассэз небöггезiсь;

- перыта пырны велöтчан уджö;

- кужны сетны ассиныс мненнёнысö быд иллюстрация сьöртi, кöдö адззöны небöгись;

- кужны адззыны правильнöй ответсö неправильнöйсянь.

**Коммуникативнöй УУД:**

- внимательнöя кывзыны и вежöртны ассиныс ёрттэзнысö и сетны ответ велöтісь вопроссэз вылö;

- баитны быд вопрос вылö сёрникузяэзöн велöтісь отсöтöн;

- кужны донтны ассиныс удж урок вылын;

- сетны ответ итоговöй вопроссэз вылö;

- уджавны параэзöн или группаын.

**Познавательнöй УУД:**

- кужны уджавны небöг сьöрті, бöрйыны произведеннёэз;

- небöг серпас сьöрті адззыны ответ вопроссэз вылö, используйтны раздаточнöй материал, уджавны схемаэз да условнöй пассэз сьöрті;

- öтлаын велöтіськöт кужны янсöтны вильсö мунöм материалсянь;

- адззыны сравненнё быд предмет сьöрті, янсöтны öткодьсö и неöткодьсö; янсöтны предметтэсö кытшöмкö öтік признак сьöрті;

- кужны янсöтны кыввесö слоггез вылö, велöтны адззыны слоггесö кыввезісь;

- контролируйтны ассиныс уджс кыв янсöтöм коста;

- кыввез дынö аркмöтны схемаэз, адззыны аслыныс кыввез кыв торрез сьöрті, сувтöтны удареннё, велöтны адззыны серпас сьöрті схема кыв дынö и кужны вежöртöтны;

- уджавны параэзöн, адззыны кыввез и вайöтны нійö предметнöй серпассэз дынö, кужны сувтöтны удареннё.

 **Предметнöй результаттэз:**

- Формируйтны представленнё роднöй кыв йылісь да культурнöй пространство йылісь, кыв йылісь кыдз национальнöй самосознаннё; овладейтны первоначальнöй представленнёöн нормаэзын коми –пермяцкöй кыв сьöрті;

- Формируйтны позитивнöй отношеннё лыддьöтан да гижан сёрни дынö;

- Велöтчиссезлö колö гижны ошибкаэзтöг, примитны кылын орфографическöй правилоэз и правилоэз пассэз понда. Кужны проверяйтны ассиныс гижöмнысö.